CELEX: 32011D0512
Language: hr
Date: 2011-08-18 00:00:00
Title: 2011/512/EU: Provedbena odluka Komisije od 18. kolovoza 2011. o izmjeni Priloga I. Odluci 2004/211/EZ u pogledu navoda za Bahrein i Libanon na popisu trećih zemalja i njihovih dijelova iz kojih je odobreno unošenje živih kopitara te sjemena, jajnih stanica i zametaka kopitara u Uniju (priopćena pod brojem dokumenta C(2011) 5863)  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               260
            
         32011D0512
   
               L 214/22
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 18. kolovoza 2011.
   o izmjeni Priloga I. Odluci 2004/211/EZ u pogledu navoda za Bahrein i Libanon na popisu trećih zemalja i njihovih dijelova iz kojih je odobreno unošenje živih kopitara te sjemena, jajnih stanica i zametaka kopitara u Uniju
   (priopćena pod brojem dokumenta C(2011) 5863)
   (Tekst značajan za EGP)
   (2011/512/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (1), a posebno njezin članak 17. stavak 3. točku (a),
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4. te uvodnu rečenicu članka 19. i točke (a) i (b) članka 19.,
   budući da:
   
               (1)
            
            
               Direktivom 92/65/EEZ utvrđuju se uvjeti koji se primjenjuju na uvoz životinja, sjemena, jajnih stanica i zametaka. Ti uvjeti moraju biti najmanje jednaki uvjetima koji se primjenjuju u trgovini između država članica.
            
         
               (2)
            
            
               Direktivnom 2009/156/EZ utvrđuju se uvjeti zdravlja životinja za uvoz živih kopitara u Uniju. Njome se predviđa da se uvoz kopitara u Uniju odobrava samo iz trećih zemalja koje su tijekom razdoblja od šest mjeseci bile slobodne od sakagije.
            
         
               (3)
            
            
               Odlukom Komisije 2004/211/EZ od 6. siječnja 2004. o utvrđivanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (3), utvrđen je popis trećih zemalja ili njihovih dijelova, ako se primjenjuje regionalizacija, iz kojih države članice odobravaju uvoz kopitara i njihovog sjemena, jajnih stanica i zametaka, te su navedeni drugi uvjeti koji se primjenjuju na takav uvoz. Taj je popis naveden u Prilogu I. toj Odluci i uključuje registrirane konje i njihovo sjeme iz Libanona.
            
         
               (4)
            
            
               Regionalna komisija za Srednji istok Svjetske organizacije za zdravlje životinja (OIE) obavijestila je Komisiju da je referentni laboratorij OIE-a potvrdio slučajeve sakagije (Burkholderia mallei) kod kopitara u Libanonu.
            
         
               (5)
            
            
               Stoga više ne smije biti odobren ulaz registriranih konja i njihovog sjemena iz Libanona u Uniju. U skladu s tim, potrebno je izmijeniti navod za Libanon na popisu navedenom u Prilogu I. Odluci 2004/211/EZ.
            
         
               (6)
            
            
               U travnju 2010., Komisija je dobila izvješće o potvrđenim slučajevima sakagije u sjevernim dijelovima Bahreina. Kako bi obustavila unošenje registriranih konja, njihovog sjemena jajnih stanica i zametaka, Komisija je donijela Odluku 2010/333/EU od 14. lipnja 2010. o izmjeni Odluke 2004/211/EZ u pogledu navoda za Bahrein i Brazil na popisu trećih zemalja i njihovih dijelova iz kojih je odobreno unošenje živih kopitara i sjemena, jajnih stanica i zametaka kopitara u Europsku uniju (4).
            
         
               (7)
            
            
               Misija veterinarske inspekcije provedena u Bahreinu u lipnju 2011. pronašla je dovoljno dokaza da Bahrein provodi mjere za kontrolu te bolesti u sjevernim dijelovima, te da je nadzor koji se provodi na cijelom području Bahreina potvrdio kontinuiranu odsutnost te bolesti u južnom dijelu Bahreina. Osim toga, Bahrein je uveo kontrole premještanja, koje uključuju strogu zabranu premještanja kopitara iz sjevernih dijelova državnog područja Bahreina u južne dijelove glavnog otoka Bahreina. Sukladno tome, Bahrein se može regionalizirati kako bi se odobrio privremeni ulazak i uvoz registriranih konja iz južnog dijela glavnog otoka Bahreina u Uniju.
            
         
               (8)
            
            
               Stoga navod za Bahrein treba izmijeniti te u popisu navedenom u Prilogu I. Odluci 2004/211/EZ navesti detalje razgraničenja južnog dijela glavnog otoka Bahreina.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog I. Odluci 2004/211/EZ mijenja se kako slijedi:
   
               1.
            
            
               stavka za Libanon zamjenjuje se sljedećim:
               
                           „LB
                        
                        
                           Libanon
                        
                        
                           LB-0
                        
                        
                           Cijela zemlja
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
               2.
            
            
               zapis za Bahrein zamjenjuje se sljedećim:
               
                           „BH
                        
                        
                           Bahrein
                        
                        
                           BH-0
                        
                        
                           Cijela zemlja
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           BH-1
                        
                        
                           Južni dio glavnog otoka Bahreina
                           (vidjeti rubriku 4. za detalje)
                        
                        
                           E
                        
                        
                           X
                        
                        
                           —
                        
                        
                           X
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
               3.
            
            
               dodaje se rubrika 4. u skladu s Prilogom.
            
         Članak 2.
   Ova je Odluka upućena državama članicama.
   
      Sastavljeno u Bruxellesu 18. kolovoza 2011.
      
         
            Za Komisiju
         
         John DALLI
         
            Član Komisije
         
      
   
   
      (1)  SL L 268, 14.9.1992., str. 54.
   
      (2)  SL L 192, 23.7.2010., str. 1.
   
      (3)  SL L 73, 11.3.2004., str. 1.
   
      (4)  SL L 150, 16.6.2010., str. 53.
   
      PRILOG
      Prilogu I. Odluci 2004/211/EZ dodaje se sljedeća rubrika 4.:
      
         
                     „Rubrika 4.:
                  
               
                     BH
                  
                  
                     Bahrein
                  
                  
                     BH-1
                  
                  
                     Razgraničenje sjevernog dijela glavnog otoka Bahreina
                     
                                 Sjeverna granica
                              
                              
                                 :
                              
                              
                                 Od zapadne obale na kraju autoceste Zallaq kod ulaza u hotel Sofitel u smjeru istoka duž autoceste Zallaq do križanja s autocestom SHK Khalifa,
                                 dalje duž autoceste SHK Khalifa u smjeru sjevera do granice Al Rawdha, koju predstavlja zid kraljevske palače,
                                 dalje duž granica područja Al Rawdha u smjeru istoka do kružnog toka na autocesti SHK Salman kod Al Safra i dalje u smjeru juga do kružnog toka kod ulaza u selo Awali,
                                 dalje duž autoceste Muaskar u smjeru istoka do kružnog toka na križanju autoceste Al Esteglal/autoceste Hawar i dalje u smjeru juga autocestom Hawar do njenog kraja na istočnoj obali kod ulaza u selo Askar.
                              
                           
                                 Zapadna granica
                              
                              
                                 :
                              
                              
                                 obala
                              
                           
                                 Istočna granica
                              
                              
                                 :
                              
                              
                                 Obala
                              
                           
                                 Južna granica
                              
                              
                                 :
                              
                              
                                 Obala”